משחק גלילה צדדית

משחק גלילה צדדית (באנגלית: Side-Scrolling video game) הוא משחק וידאו בו דמות השחקן ועולם המשחק נראים כל העת מזווית צדדית בעוד שהמסך עוקב אחר דמות השחקן כאשר היא נעה ברחבי עולם המשחק.

 סוגי משחקים 
משחקי גלילה צדדית יכולים להיות הן דו-ממדיים, כמו המשחק האחים סופר מריו, והן תלת-ממדיים, כמו המשחק LittleBigPlanet. המעבר ממשחקים שהכילו גרפיקה עם מסך סטטי למשחקים עם גרפיקה שהכילה גרפיקה נגללת, במהלך תקופת תור הזהב של אולמות הארקייד והדור השלישי של קונסולות המשחקים, היווה זינוק משמעותי בעיצוב משחקי וידאו, בדומה למעבר לגרפיקת תלת-ממד במהלך הדור החמישי של קונסולות המשחקים.

תמיכת חומרה לרקעי גלילה חלקים נבנית לתוך משחקי ארקייד, לכמה קונסולות משחקים ולמחשבים אישיים. בין הדוגמאות לכך נמנים מחשבי 8-ביט של חברת אטארי ושל Nintendo Entertainment System, וכן קונסולות 16-ביט כדוגמת Super Nintendo Entertainment System וכן סגה ג'נסיס. קונסולות אלה של 16-ביט הוסיפו שכבות רבות, בהן ניתן לגלול באופן עצמאי ליצירת אפקט של גלילת פרלקסה.

שימוש נפוץ בפורמט של גלילה צדדית נמצא במשחקי פלטפורמה כדוגמת האחים סופר מריו משנת 1985. הפורמט פופולרי גם בסוגות משחקים אחרות כמו משחקי מכות ("Battletoads") או משחקי יריות ("Gradius"  ו-"R-Type"). מידת הוספתה של הגלילה הצדדית לתוך המשחק תלויה במשחק עצמו, כאשר לעיתים קרובות המסך יגלול ימינה או שמאלה בהתאם למהירותה ולכיוונה של דמות השחקן. במשחקים או שלבים אחרים, המסך יעקוב אחרי השחקן אך יגלול רק קדימה ולא אחורנית, ולכן אי אפשר לבקר באותו מקום פעם נוספת. כמה משחקים כוללים גלילה צדדית שנעה בקצב אחיד, ונדרש מהשחקן לעמוד בקצב כדי לשרוד. מצב זה נקרא בשם "גלילה אוטומטית" (auto-scrolling). המסך במשחקי Shoot 'em up כמו R-Type  נגללים בעצמם. סדרת משחקי מריו משתמשים בשלושת מצבי הגלילה הצדדית.

בדרך כלל, המסך שבמשחק גלילה צדדית כולל מצלמה שמתמקדת בדמות השחקן. משחקים אחרים מכוונים את המצלמה יחד עם תנועת הדמות, מה שגורם לדמות להתמקם שלא במרכז המסך ובכך להראות יותר מרווח ופרטים בכיוון אליו היא רצה.

משחק יכול להשתמש במכניקת הגלילה הצדדית מבלי להיחשב כמשחק וידאו בגלילה צדדית. דוגמה למשחק כזה היא משחק זירת קרב מרובת משתתפים בשם Awesomenauts , שבו נעשה שימוש במכניקת גלילה צדדית היות שמטרת המשחק לא בהכרח מושגת באמצעות טכניקה זו.

 משחקים בולטים 
 משחקי פלטפורמה עם גלילה צדדית 
 סדרת משחקי האחים סופר מריו
 גאומטרי דאש
 חלק ממשחקי סוניק הקיפוד
 סדרת משחקי קומנדר קין
 האי של יושי
 Rayman Legends
 סדרת משחקי מגה מן
 LittleBigPlanet
 אייסי טאוור
 ג'אז הארנב, ג'אז הארנב 2 משחקי Run and gun עם גלילה צדדית 
 קאפהד
 קונטרה
 Earthworm Jim 
 משחקי Beat 'em up עם גלילה צדדית 
 Teenage Mutant Ninja Turtles: Shredder's Revenge
 Streets of Rage 4
 דאבל דראגון
 גולדן אקס

 משחקי פעולה-הרפתקאות עם גלילה צדדית 
 Assassin's Creed II: Discovery וסדרת משחקי Assassin's Creed Chronicles 
 סדרת משחקי קאסלבניה משחקי תפקידים עם גלילה צדדית 

 משחקי תפקידים-פעולה עם גלילה צדדית 
 Zelda II: The Adventure of Link 

 משחקי תפקידים המוניים ברשת עם גלילה צדדית 

 מייפל סטורי
 LaTale 
 Elsword 
 Dungeon Fighter Online 
 ראו גם 
 ערכים על משחקי גלילה צדדית
 משחק פלטפורמה

 הערות שוליים 

*
קטגוריה:משחקי מחשב
קטגוריה:משחקי וידאו